钦定古今图书集成/明伦汇编/闺媛典/第126卷 > 吴德远妻徐氏
## 钦定古今图书集成/明伦汇编/闺媛典/第126卷 > 吴德远妻徐氏

按《桐庐县志》：“徐氏名妙贤，锺山乡吴德远妻。性温顺，
克修妇道，内外贤之。年十九，德远亡，姑亦谢世。堂上
惟衰翁鳏处，无子，后将绝，翁系，徐以为安危，孤苦切
迫，众情危之。徐窃计曰：‘人子背亲，身不得终父之养，
而以身绝父后，不孝。予未亡之身，正亡人不灭之心，
所托未可以死，家故食贫，岁时伏腊，躬辟绩以易馔’”，
必虔且备。又竭力为翁续娶继姑孔氏，以为继绝计。
逾年，生叔德玉。翁亡，抚叔长娶妇，生子二人，徐立其
季以为夫后。享年百有二岁。洪武二十六年旌表。